**МОДЕЛ УГОВОРА O ЈАВНОЈ НАБАВЦИ РАДОВА НА ОДРЖАВАЊУ**

**ПУТНОГ ПОЈАСА, ЈН 03/26**

Закључен између:

1. Општинске управе општине Аранђеловац, Венац слободе 10, Аранђеловац, ПИБ: 101486788, матични број 07184549, коју заступа руководилац Oдељења за инвестиције и јавне набавке Ранка Фуртула, дипл.инж., у даљем тексту Наручилац ,

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у

назив извођача

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извођач).

Или

Носилац посла \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Извођач), са члановима групе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр.\_\_\_\_\_\_, ПИБ\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_, и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са

седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр.\_\_\_\_\_\_, ПИБ\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_.

или

Носилац посла \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Извођач), са подизвођачем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_са седиштем у \_\_\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_.

**Члан 1.**

Предмет уговора је одржавање путног појаса у општини Аранђеловац, укупне вредности \_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_ динара са ПДВ-ом.

Уговорена цена је фиксна по јединици мере и не може се мењати услед повећања цене елемената на основу којих је одређена.

Осим вредности рада, добара и услуга неопходних за извршење Уговора, цена обухвата и све зависне трошкове Извођача до примопредаје радова, а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме, мера за омогућавање безбедног и несметаног одвијања саобраћаја током извођења радова.

**Члан 2.**

Уговорне стране су сагласне да се плаћање по овом уговору изврши на следећи начин :

* по привременим ситуацијама и окончаној ситуацији,
* ситуације ће бити сачињене на основу оверене грађевинске књиге изведених радова и јединичних цена из понуде Извођача, потписаних од стране надзора,
* плаћање је у року до 45 дана од дана пријема регистроване фактуре у Централном регистру фактура са ЈББК 03945.

Уколико Наручилац делимично оспори испостављене ситуације, дужан је да исплати неспорни део ситуације.

**Члан 3.**

Извођач се обавезује да уговорене радове изводи сукцесиво у року од 7 (седам) радних дана од дана пријема налога Наручиоца.

Извођач се обавезује да изведе радове у складу са важећим прописима, техничким прописима и овим уговором, и да по завршетку радова изведене радове преда Наручиоцу.

Извођач се обавезује :

- да се строго придржава мера заштите на раду;

- да по завршеним радовима одмах обавести Наручиоца да је завршио радове ;

- да омогући вршење стручног надзора на објекту;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова;

- да гарантује квалитет изведених радова.

**Члан 4.**

Извођач је дужан да води:

а) грађевински дневник;

б) грађевинску књигу;

в) инспекцијску књигу.

Надзорни орган Наручиоца је дужан да овери грађевински дневник у року од 3 (три) дана од дана уписа промена у дневник, а ако то не учини у наведеном року сматраће се да се сагласио с уписаним подацима.

Извођач има право да од Наручиоца захтева одговор на отворена питања везана за извођење уговорених радова.

Наручилац је дужан да преко свог надзорног органа Извођачу даје одговоре на питања постављена путем грађевинског дневника.

Ако надзорни орган закасни у давању одговора, Извођач има право да продужи рок за извођење оних радова за које је тражио упутства Наручиоца без наплате уговорне казне.

**Члан 5.**

Наручилац обезбеђује надзор у току извођења радова.

Све примедбе и предлоге надзорног органа уписују се у грађевински дневник. Извођач је дужан да поступи по оправданим примедбама и захтевима надзора, и да отклони недостатке у радовима у погледу којих су стављене примедбе и то на сопствени трошак.

Грешке, односно недостатке које утврди надзор у току извођења Извођач мора да отклони без одлагања.

**Члан 6.**

Извођач се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „без протеста” , роком доспећа „по виђењу” и роком важења 10 (десет) дана дужим од дана истека рока за коначно извршење посла.

**Члан 7.**

Извођач за извршење уговора неће ангажовати подизвођаче.

*Или*

Извођач ће преко подизвођaчa извршити део уговорa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a који износи укупно \_\_\_\_\_\_\_\_\_\_\_\_\_\_\_\_\_динaрa без порезa нa додaту вредност, тј. \_\_\_\_\_% од укупне вредности овог уговорa.

Извођач у потпуности одговaрa Наручиоцу зa извршење уговорних обaвезa.

Уколико подизвођач захтева непосредно плаћање, Наручилац ће му платити за део уговора који је он извршио.

Уколико подизвођач не захтева непосредно плаћање, Наручилац ће након плаћања Извођачу затражити да му у року од 60 дана достави доказ и изјаву подизвођача да је извршено плаћање подизвођачевих потраживања.

Ако Извођач aнгaжује кaо подизвођaчa лице које није нaведено у понуди и овом уговору, Наручилaц ће реaлизовaти средство обезбеђењa и рaскинути уговор.

**Члан 8.**

Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор и Наручиоца. По добијању писмене сагласности Наручиоца, Извођач радова ће извести вишак радова.

Јединичне цене за све позиције из предмера радова усвојене понуде Извођача за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова.

**Члан 9.**

Фактички обављени накнадни радови, без писмено закљученог уговора неће бити плаћени.

**Члан 10.**

Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за спречавање штете, а изазвани су појавом воде или другим ванредним и неочекиваним догађајима, који се нису могли предвитети у току израде пројектне документације.

Извођач и стручни надзор су дужни да истог дана када наступе околности из става 1. овог члана, о томе обавесте Наручиоца. Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача. Извођач има право на правичну накнаду за учињене неопходне трошкове и исплату дела цене за до тада извршене радове.

**Члан 11.**

Извођач о завршетку уговорених радова обавештава Наручиоца, а дан завршетка радова уписује се у грађевински дневник.

**Члан 12.**

Коначна количина и вредност радова по овом Уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

**Члан 13**.

Наручилац задржава право да једнострано раскине овај Уговор уколико Извођач радова касни са извођењем радова дуже од 15 календарских дана или из неоправданих разлога прекине са извођењем радова.

Наручилац задржава право да једнострано раскине овај Уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора.

Наручилац може једнострано раскинути Уговор и у случају недостатка средстава за његову реализацију. Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Уговор се раскида писменом изјавом која садржи основ за раскид уговора и доставља се другој уговорној страни. У случају раскида Уговора, Извођач је дужан да изведене радове обезбеди и сачува од пропадања.

**Члан 14.**

Ако Извођач не изведе уговорене радове у уговореном року својом кривицом, обавезан је да плати Наручиоцу, на име уговорне казне, износ од 0,5 промила од укупне вредности Уговора за сваки дан закашњења, а не више од 5% укупне уговорене вредности.

Роком за извођење радова подразумевају се и његова каснија продужења по основу ванредног догађаја и по другим уговореним основама, што ће уговорне стране регулисати анексом овог уговора.

Окончана ситуација се трајно умањује за износ обрачунате уговорне казне.

Уколико кривицом Извођача уговорени радови не буду завршени у року, а Наручилац због тога претрпи штету у висини већој од остварене уговорне казне, Наручилац има право да од Извођача, осим уговорне казне, захтева и износ накнаде штете који прелази висину уговорне казне.Уговорне стране ће споразумно утврдити висину штете, а уколико то није могуће, износ штете се утврђује у судском поступку.

**Члан 15.**

Уговор се може раскинути у случају више силе једностраном изјавом воље уговорних страна, ако се случај више силе, на који се једна од страна позива, уредно пријави другој страни и на одговарајући начин јавним исправама докаже у року од осам дана од дана када се случај одиграо, све то ако стање или последице изазване вишом силом буду трајале више од 3 (три) месеца од дана настанка.

Као случај више силе сматрају се догађаји који су се јавили после закључења уговора и који неизоставно испуњавају два услова:

а) да спречавају извршење уговора;

б) да спречена страна није могла својом вољом да утиче на тај догађај, односно да појаву овог догађаја није изазвала нити га је могла разумно предвидети.

**Члан 16.**

Уговор се закључује на временски ограничен период и то од дана закључења уговора до 31.12.2026. године или до искоришћења укупне вредности уговора у зависности шта пре наступи, након чега се сматра извршеним.

Уговорне обавезе које доспевају у наредној буџетској години биће реализоване највише до износа средстава који ће за ту намену бити одобрeн у тој буџетској години.

**Члан 17.**

За све што овим Уговором није посебно утврђено примењују се одредбе Закона о планирању и изградњи објеката, Закона о облигационим односима и Посебних узанси о грађењу.

**Члан 18.**

Све евентуалне спорове уговорне стране ће решавати споразумно. Уколико до споразума не дође надлежан је Привредног суда у Крагујевцу.

**Члан 19.**

Овај уговор ступа на снагу даном потписивања обе уговорне страна.

Саставни део уговора чини понуда извођача.

**Члан 20.**

Овај уговор је сачињен у шест једнаких примерака, четири примерка за Наручиоца и два примерка за Извођача.

ЗА ИЗВОЂАЧА ЗА НАРУЧИОЦА

*Напомена: Модел уговора није потребно потписивати и печатирати и понуђач није у обавези да га доставља у оквиру своје е-понуде.*